Diari Oficial de la Generalitat Valenciana


Sumari del DOGV 5982, del 26-03-2009 (2009/3343)

ORDRE de 2 de febrer de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial de l'assagador de Mariola al terme municipal de Bocairent, al tram comprés des de l'encreuament amb la carretera CV-794 fins a la línia de terme municipal de Bocairent amb Agres al paratge del Mas dels Arbres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5982

Data del DOGV
:   26-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3343


Data del document
:   02-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Bocairent
    * ramat
    * legislació
    * via rural

ORDRE de 2 de febrer de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial de l'assagador de Mariola al terme municipal de Bocairent, al tram comprés des de l'encreuament amb la carretera CV-794 fins a la línia de terme municipal de Bocairent amb Agres al paratge del Mas dels Arbres. [2009/3343]  
La classificació dels camins ramaders del terme municipal de Bocairent va ser aprovada per Ordre ministerial de data 22 d'octubre de 1968 i va ser publicada en el Boletín Oficial del Estado de 5 de novembre de 1968. En el projecte de classificació, l'assagador de Mariola es descriu amb una amplària legal de 37,61 metres i una longitud aproximada de 12.000 metres.  
Amb data 10 de febrer de 2006, el conseller de Territori i Habitatge, a proposta de la Direcció General de Gestió del Medi Natural, acorda autoritzar l'inici de l'expedient de delimitació parcial del camí ramader assagador de Mariola, al terme municipal de Bocairent (València), al tram comprés des de l'encreuament amb la carretera CV-794 fins a la línia del terme municipal de Bocairent amb Agres, al paratge del Mas dels Arbres, amb subjecció a la legislació vigent.  
Durant la tramitació de l'expedient s'han efectuat les actuacions procedents que hi consten. Es dóna publicitat reglamentària a l'acte de la fitació, assabentant els interessats; es comunica per escrit amb els propietaris limítrofs afectats, el domicili conegut dels quals és facilitat pel Servei de Cadastre de Rústica del Ministeri d'Hisenda, i s'insereix l'anunci d'inici de les operacions de fitació de delimitació en el DOCV número 5745, de 18 d'abril de 2008, igualment es comunica a les institucions amb interés en l'àmbit rural. En l'esmentat anunci es fixa com a data de començament dels treballs d'execució material de la delimitació el dia 23 de maig de 2008. Així mateix, mitjançant edictes es va exposar l'anunci de començament de les operacions de delimitació al tauler d'anuncis dels ajuntaments de Bocairent i Agres.  
Els terrenys contingus a la via pecuària i les intrusions que es van apreciar en aquests treballs estan reflectits en els llistats, que consten en els annexos de la proposició de la delimitació d'aquest expedient, pel número del polígon cadastral i el número de la parcel·la.  
La descripció dels treballs de fitació com també de qualsevol circumstància rellevant han quedat reflectits en l'acta de delimitació parcial, de data 23 de maig de 2008, i se significa l'absència de manifestacions i al·legacions efectuades pels interessats presents o representats en els esmentats treballs.  
Una vegada finalitzades aquestes operacions va ser formulada la proposta de delimitació parcial, l'exposició al públic de la qual va ser anunciada en el Diari Oficial de la Comunitat Valenciana núm. 5810, de 21 de juliol de 2008, on s'establia el termini d'un mes des de l'endemà de la publicació perquè els interessats pogueren interposar les al·legacions o reclamacions oportunes. Transcorregut aquest termini, no s'hi va presentar cap al·legació.  
Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, el qual atorga a tots aquells limítrofs i ocupants del camí ramader un termini de quinze dies per a al·legar i presentar tots els documents i justificants que estimen pertinents. Transcorregut l'esmentat termini, no s'hi va presentar cap al·legació.  
Finalment, en la proposta de delimitació de la direcció facultativa (5 de juny de 2008) es presenten els plànols que delimiten l'amplària legal que correspon al camí ramader delimitat. Igualment, es consignen les superfícies amb intrusió dins de l'amplària legal.  
Les dades són les següents:  
- Longitud total delimitada: 2.650,7 m².  
- Superfície delimitada: 99.416 m².  
- Superfície total d'intrusió: 83.999 m².  
- Nombre d'intrusions: 15  
Vist l'informe del director operador de la delimitació, de data 29 de setembre de 2008, favorable a l'aprovació de la delimitació parcial del camí ramader assagador de Mariola, que discorre pel terme municipal de Bocairent, al tram comprés des de l'encreuament amb la carretera CV-794 fins a la línia de terme municipal de Bocairent amb Agres, al paratge Mas dels Arbres, en els termes expressats en la proposta de delimitació referida anteriorment.  
Vista la proposta del director territorial de València, de data 1 d'octubre de 2008, d'idèntic sentit a l'informe mencionat anteriorment, rebuda, juntament amb l'expedient de delimitació parcial, a la Conselleria en data 17 d'octubre de 2008.  
Vist l'informe de la tècnica del Servei de Gestió Forestal, de data 1 de desembre de 2008, favorable a l'aprovació de la delimitació parcial del camí ramader citat, en els termes expressats en la proposta de delimitació referida anteriorment.  
Vist l'informe del Servei de Gestió Forestal i la proposta de la directora general de Gestió del Medi Natural, de data 3 de desembre de 2008, favorables a l'aprovació de la delimitació total del camí ramader citat en els termes expressats en la proposta de delimitació referida anteriorment.   
L'article 8 de la Llei 3/95, de 23 de març, de camins ramaders, defineix la delimitació com l'acte administratiu que determina els límits dels camins ramaders de conformitat amb el que estableix l'acte de la classificació.  
Per tant, competeix a l'acte de classificació la constatació de les característiques físiques generals i l'existència del camí ramader, mentre que a la delimitació correspon la determinació de les característiques físiques especials d'aquest.  
Per tant, la delimitació es configura no sols com a acte subordinat a la classificació sinó també com a acte d'execució i complement d'aquesta. Complement indispensable sobretot en aquells trams en què cal una especial precisió en la determinació de l'amplària i límits dels camins ramaders.  
Vist l'informe de l'Àrea Jurídica, de data 28 de gener de 2009, favorable a l'aprovació del delimitació parcial del camí ramader assagador de Mariola, al terme municipal de Bocairent.  
Vistes la Llei 3/95, de 23 de març, de camins ramaders, la Llei 30/92, de 26 de novembre, de règim jurídic de les administracions públiques i del procediment administratiu comú, i la resta de disposicions concordants.  
ORDENE  
Primer  
Aprovar la delimitació parcial del camí ramader assagador de Mariola, que discorre pel terme municipal de Bocairent, al tram comprés des de l'encreuament amb la carretera CV-794 fins a la línia del terme municipal de Bocairent amb Agres, al paratge de Mas dels Arbres, d'acord amb el que determinen els plànols del document de proposta de delimitació i les llistes que s'adjunten que quantifiquen les intrusions. Les característiques d'aquest són les següents:  
- Longitud total delimitada: 2.650,7 m².  
- Amplària legal: 37,61 m.  
- Superfície delimitada: 99.416 m².  
Segon  
Cancel·lar totalment o parcialment totes les inscripcions registrals que siguen contradictòries amb la delimitació.  
Tercer  
Requerir als causants de les intrusions de l'amplària legal perquè corregisquen les irregularitats que es deriven dels plànols i documents que consten en l'expedient.  
Quart  
Iniciar el procediment de fitació del camí ramader assagador de Mariola, que discorre pel terme municipal de Bocairent, al tram comprés des de l'encreuament amb la carretera CV-794 fins a la línia de terme municipal de Bocairent amb Agres, al paratge de Mas dels Arbres.  
València, 2 de febrer de 2009  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN